Oficialusis leidinys L 081 , 26/03/1992 p. 0018 - 0019

specialusis leidimas suomių kalba: skyrius 2 tomas 8 p. 0118

specialusis leidimas švedų kalba: skyrius 2 tomas 8 p. 0118



Komisijos reglamentas (EEB) Nr. 735/92 1992 m. kovo 25 d. iš dalies keičiantis Reglamentą (EEB) Nr. 2289/83, išdėstantį Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 70–78 straipsnių įgyvendinimo nuostatas EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą [1], su paskutiniais pakeitimais, padarytais Reglamentu (EEB) Nr. 3357/91 [2], ypač į jo 143 straipsnį, kadangi, kad būtų panaikinta nelygiavertiškumo Bendrijos gaminiams sąlyga, Reglamentas (EEB) Nr. 3357/91, inter alia, pakeitė Reglamento (EEB) Nr. 918/83 72 ir 73 straipsnius; kadangi dėl to būtina atitinkamai iš dalies pakeisti Komisijos reglamente (EEB) Nr. 2289/83 [3] su paskutiniais pakeitimais, padarytais Reglamentu (EEB) Nr. 1746/85 [4], nustatytas įgyvendinimo nuostatas ir išbraukti visas nuorodas į nelygiavertiškumo Bendrijos gaminiams sąlygą; kadangi pagal iš dalies pakeistą Reglamentą (EEB) Nr. 918/83 būtina atsisakyti brangios ir sudėtingos procedūros, pagal kurią Komisija tam tikrais atvejais turi priimti sprendimą prieš tai pasikonsultavusi su iš visų valstybių narių atstovų sudaryta ekspertų grupe, kuri susirenka Neapmuitinamo įvežimo komitete; kadangi dėl to visas nuorodas į Komisijos sprendimą reikėtų išbraukti, ir visi sprendimai turėtų būti priimami nacionaliniu lygiu; kadangi šiame reglamente numatytos priemonės atitinka Neapmuitinamo įvežimo komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2289/83 iš dalies keičiamas taip: 1. 2 straipsnio 1 dalies įžanginiai žodžiai pakeičiami taip: "1. Leidimas be importo muitų įvežti daiktus, nurodytus pagrindinio reglamento 71 straipsnyje ir 72 straipsnio 1 ir 2 dalyse, suponuoja tokias įstaigos ar organizacijos, kuriai tie daiktai siunčiami, pareigas:". 2. 3 straipsnio 2 dalies pirma pastraipa pakeičiama taip: "2. Kai įstaiga ar organizacija, kuriai yra paskolinamas, išnuomojamas ar perleidžiamas daiktas, yra ne toje valstybėje narėje, kurioje yra paskolinusi, išnuomojusi ar perleidusi daiktą įstaiga ar organizacija, išsiųsdama tokį daiktą į tą valstybę narę, išsiunčiančios valstybės narės kompetentinga muitinės įstaiga pagal Reglamento (EEB) Nr. 2823/87 nustatytas taisykles išduoda Kontrolinę kopiją T 5, kad būtų užtikrinta, jog tas daiktas bus panaudotas taip, kad ir toliau būtų leidžiama jį įvežti be importo muitų." 3. 6 straipsnio 2 dalis pakeičiama taip: "2. 1 dalyje nurodytame prašyme nurodoma tokia su atitinkamu daiktu susijusi informacija: a) tikslus gamintojo naudojamas daikto aprašymas, numanoma jo klasifikacija pagal Kombinuotąją nomenklatūrą ir objektyvios techninės charakteristikos, rodančios, kad daiktas buvo specialiai suprojektuotas neįgalių asmenų švietimo, darbo ar socialinės pažangos tikslais; b) gamintojo ir, jei tikslinga, tiekėjo pavadinimas arba įmonės pavadinimas bei adresas; c) daikto kilmės šalis; d) daikto paskirties vieta; e) tiksli daikto paskirtis; f) daikto kaina arba jo muitinė vertė; g) daikto kiekis. Kartu su prašymu pateikiami įrodomieji dokumentai, kuriuose yra visa atitinkama informacija apie daikto charakteristikas ir technines specifikacijas." 4. 7 straipsnis pakeičiamas taip: "7 straipsnis Valstybės narės, kurioje yra daiktus gaunanti įstaiga ar organizacija, kompetentinga institucija priima tiesioginį sprendimą dėl 6 straipsnyje numatytų prašymų." 5. 17 straipsnis pakeičiamas taip: "17 straipsnis Atleidžiant nuo importo muitų daiktus, kuriuos neįgalūs asmenys įveža sau naudoti, mutatis mutandis taikomi šie straipsniai: - 6, 7 ir 10 straipsniai, įvežant daiktus, nurodytus pagrindinio reglamento 72 straipsnio 1 dalyje, - 13, 14 ir 15 straipsniai, įvežant daiktus, nurodytus pagrindinio reglamento 72 straipsnio 2 dalyje." 6. 18 straipsnis pakeičiamas taip: "18 straipsnis Kompetentingos institucijos gali leisti 4 ir 6 straipsniuose numatytą prašymą pateikti supaprastinta forma, kai tas prašymas pateikiamas dėl daiktų, įvežamų pagal 16 ir 17 straipsniuose nurodytas sąlygas." 7. 5, 8, 9 straipsniai, IV antraštinė dalis ir 11 bei 12 straipsniai išbraukiami. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis pradedamas taikyti nuo 1992 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. kovo 25 d. Komisijos vardu Christiane Scrivener Komisijos narė [1] OL L 105, 1983 4 23, p. 1. [2] OL L 318, 1991 11 20, p. 3. [3] OL L 220, 1983 8 11, p. 15. [4] OL L 167, 1985 6 27, p. 23. --------------------------------------------------